《寄圆老闻欲移住他院》
宋代·赵汝燧

妄动生于念，禅床坐不牢。旧窠元自好，新刹有何高。

去住身如寄，奔驰足谩劳。挑包闻已决，应笑我忉忉。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。